Frankfurt na Majni

**Frankfurt na Majni** () najveći je grad njemačke savezne pokrajine Hessen i peti po veličini grad u Njemačkoj, te broji 701.350 stanovnika (2013) unutar administrativnih granica. Šire gradsko područje koje se naziva Frankfurt Rajna-Majna ima 2.221.910 stanovnika. Grad je u centru veće metropolske regije Frankfurt Rajna-Majna koja ima 5.500.000 stanovnika

Frankfurt je također i centar trgovine, kulture, obrazovanja, turizma i web prometa. Messe Frankfurt je jedan od najvećih svjetskih privrednih sajama na 578.000 kvadratnih metara sa deset izložbenih hala, centralnim logističkim centrom i dodatnim kongresnim centrom. U glavne sajmove uključuje se i frankfurtski autosajam, najveći autosajam na svijetu, te frankfurtski sajam knjiga, najveći sajam knjiga u svijetu. Frankfurt je također dom mnogih kulturalnih i obrazovnih institucija uključujući Univerzitet Johanna Wolfganga Goethea i frankfurtski univerzitet primjenjenih nauka, mnoge muzeje (npr. Städel, Naturmuseum Senckenberg, Schirn Kunsthalle Frankfurt, Goetheova kuća), i dva velika botanička vrta, Palmengarten, koji je i najveći u Njemačkoj, te Botanički vrt Goetheovog univerziteta.

## Odlike Frankfurta
Frankfurt je najveći finansijski centar u Kontinentalnoj Evropi i spada među vodeće finansijske centre svijeta. Dom je Evropske centralne banke, Deutsche Bundesbank, Frankfurtske berze i nekoliko velikih komercijalnih banaka. Evropska centralna banka je centralna banka eurozone, koja se sastoji od 19 država članica EU koje su usvojile euro (€) kao svoju zajedničku valutu i jedino zakonsko sredstvo plaćanja. Deutsche Bundesbank je centralna banka Njemčke i kao takva je dio Evropskog sistema centralnih banaka. Frankfurtska berza je jedna od najvećih svjetskih berzi po tržišnoj kapitalizaciji i čini preko 90 posto prometa na njemačkom tržištu. U 2010. godini, 63 domaće i 152 međunarodne banke su imale svoje sjedište u Frankfurtu, uključujući i sjedišta glavnih njemačkih banaka, kao što su Deutsche Bank, Commerzbank, DZ Bank i KfW, kao i 41 predstavništvo međunarodnih banaka. Među velegradima rangiran je kao 10. prema Global Power City Index 2011 i 11. po Global City Competitiveness Index 2012. Među finansijskim centrima rangiran je kao 8. prema International Financial Centers Development Index 2013 i 9. prema Global Financial Centres Index 2013.

Zahvaljujući svojoj centralnoj lokaciji u Njemačkoj i Evropi, Frankfurt je glavno zračno, željezničko i autoputno transportno čvorište. Aerodrom Frankfurt je jedan od najprometnijih svjetskih međunarodnih aerodroma putničkog prometa i glavno je čvorište njemačke aviokompanije Lufthansa, najveće u Evropi. Centralna stanica Frankfurt je jedna od najvećih željezničkih stanica u Evropi i najprometnijih čvorova kojim upravlja Deutsche Bahn, njemačka nacionalna željeznička kompanija, sa prometom od 342 voza dnevno ka domaćim i evropskim destinacijama. Frankfurter Kreuz, petlja Autobahna blizu aerodroma, je najviše korištenja petlja u EU koju koristi 320.000 automobila svaki dan.

U 2011. godini, konzultatska firma za ljudske resurse Mercer rangirala je Frankfurt ka sedmi grad na svojoj godišnjoj anketi "Kvaliteta življenja" u gradovima širom svijeta. Prema anketi *The Economista* o troškovima života, Frankfurt je najskuplji grad u Njemačkoj, i 10. najskuplji u svijetu.

Jedinstvena odlika Frankfurta je njegov značajan broj nebodera i solitera u centru grada koji čine Frankfurt skyline. Frankfurt je jedan od samo nekoliko gradova u Evropskoj uniji koji imaju takav skyline. Zbog gradskog skylinea, Njemci ponekad nazivaju Frankfurt kao "Mainhattan", što je portmanteau od lokalne rijeke Majne i Manhattana. Prije razaranja u Drugom svjetskom ratu, grad je također bio i globalno poznat po svom jedinstvenom starom gradu sa objektima drvenih okvira, najvećim starim gradom sa drvenim građevinama u Evropi. Oblast Römer je kasnije obnovljena i popularna je za posjetitelje i za događaje kao što su božićni sajmovi. Ostali dijelovi starog grada će biti rekonstruisani kroz Projekt Dom-Römer do 2016. godine.

## Geografija
### Klima
Frankfurt ima  umjereno-okeansku klimu (Köppen: Cfb) sa umjereno hladnim zimama i toplim ljetima. Prosječna godišnja temperatura iznosi 10.6&nbsp;°C, sa prosječnom mjesečnom temperaturom u rasponu od 1.6&nbsp;°C u januaru do 20.0&nbsp;°C u julu.

## Također pogledajte 
* Goetheov univerzitet
* Frankfurtska škola

## Reference 
## Vanjski linkovi
* Službena web stranica   
* Frankfurt Zoo  
* Frankfurt prije i poslije Drugog svjetskog rata 
* Frankfurt webcam linkovi
* Frankfurt fotogalerija
* [Visual Frankfurt](http://www.mygreatgermany.com/Central/Hesse/Cities/Frankfurt_(Main)/) 
* Panorame Frankfurta: 360°City Panoramas Panorama-cities.net; Panorama Frankfurt – Bilder von der Skyline Oopper.de; frankfurt360.de, panorama-frankfurt.de


Kategorija:Gradovi u Hessenu